Batalla do Atlántico

A **batalla do Atlántico**, termo acuñado polo primeiro ministro británico Winston Churchill, foi a campaña militar máis longa da segunda guerra mundial, comezando en 1939 e rematando coa derrota de Alemaña en 1945. A principal causa do seu comezo foi o bloqueo naval por parte dos aliados de Alemaña, anunciado ao día seguinte da declaración de guerra, e o conseguinte contra-bloqueo alemán. Estivo no seu apoxeo dende mediados de 1940 ata finais de 1943. A batalla do Atlántico enfrontou aos U-Boots e outros buques de guerra da *Kriegsmarine* (Mariña alemá) e os avións da *Luftwaffe* (Forza aérea alemá) contra a Royal Canadian Navy, Royal Navy, e a mariña mercante aliada. Os convois, procedentes sobre todo de América do Norte e que tiñan como destino principalmente Reino Unido e a Unión Soviética, foron protexidos, na súa maior parte, polas forzas navais e aéreas británicas e canadenses. Estas forzas recibiron a axuda de buques e avións dos Estados Unidos a partir do 13 de setembro de 1941. Aos alemáns uníronselle os submarinos da *Regia Marina* (Armada Real Italiana) despois da entrada de Italia na guerra, o 10 de xuño de 1940.

Ao tratarse dunha illa, o Reino Unido dependía moito das súas importacións. O país necesitaba máis dun millón de toneladas de diverso material importado por semana para ser capaz de sobrevivir e loitar. En resumo, a batalla do Atlántico foi unha guerra de tonelaxe: a loita dos Aliados por abastecer Gran Bretaña e o intento do Eixo de deter o fluxo de mercancías que lle permitían aos británicos seguir loitando. A partir de 1942, os alemáns tamén tentaron evitar que se acumularan subministracións e equipos aliados nas illas británicas, para preparar a invasión da Europa ocupada. A derrota dos U-Boots era un requisito previo para facer retroceder aos alemáns. Winston Churchill afirmou a posteriori:

A batalla experimentou importantes cambios de intensidade, pero, a partir de 1943, a situación situación púxose a favor dos Aliados, que conseguiron gañar a guerra, grazas por un lado ao control da zona, debido á súa gran superioridade de medios, e tamén a que contrarrestaron con eficacia ás forzas xermanas, coa utilización de instrumentos coma o radar e o sonar e co emprego de novas estratexias, tales como o uso de barcos patrulla, portaavións de escolta e avións de alcance longo. Os convois de submarinos da *Kriegsmarine*, despois dun inicio favorábel, pouco a pouco comezaron a sufrir graves perdas, ata a derrota final.

## Notas 
## Véxase tamén 
### Bibliografía 
* 
* Buckley, John. *The RAF and Trade Defence, 1919-1945: Constant Endeavour*. Ryburn Publishing. 1995. ISBN 1-85331-069-7
* Buckley, John. *Air Power in the Age of Total War*. UCL Press. 1998. ISBN 1-85728-589-1.
* Blair, Clay, Jr. ''Hitler's U-Boat War: The Hunters 1939-1942* Cassel & Co. 1996. ISBN 0-304-35260-8
* Blair, Clay, Jr. *Hitler's U-Boat War: The Hunted 1942-1945*. Cassel & Co. 1996. ISBN 0-304-35261-6
* Blair, Clay, Jr. *Silent Victory*. Nova York: Bantam, 1976.
* 
* 
* Costello, John, & Hughes, Terry. *The Battle of the Atlantic*. Londres: Collins. 1977. 
* Hendrie, Andrew. *The Cinderella Service: RAF Coastal Command 1939-1945*. Pen & Sword Aviation. 2006. ISBN 978-1-84415-346-6.
* Ireland, Bernard. *Battle of the Atlantic*. Barnsley, UK: Pen & Sword Books. 2003. ISBN 1-84415-001-1.
* Kohnen, David. “Tombstone of Victory: Tracking the U-505 From German Commerce Raider to American War Memorial, 1944-1954” in *The Journal of America’s Military Past* (Winter 2007).
* Kohnen, David. *Commanders Winn and Knowles: Winning the U-boat War with Intelligence, 1939-1943* (Enigma Press, 1999).
* Kohnen, David. “F-21 and F-211: A Fresh Look into the Secret Room” in Randy C. Bolano and Craig L. Symonds, ed., *New Sources in Naval History: Selected Papers from the Fourteenth Naval History Symposium* (Naval Institute, 2001).
* Levine, Alan J. "Was World War II a near-run thing?" in Loyd E Lee, ed. *World War II; crucible of the contemporary world* (1991)
* Roskill, S.W., *The War at Sea*, volumes I-III (2º parte). Londres: HMSO, 1954–61.
* van der Vat, Dan. *The Atlantic Campaign*. 1988 ISBN 0-340-37751-8
* 
* 

### Outros artigos 
* Lista de U-Boot afundidos fronte a Galicia na Batalla do Atlántico

### Ligazóns externas 
* U-Boat histories & Fates 1945 *(en inglés)*
* The Royal Naval Patrol Service *(en inglés)*
* 70 aniversario da Batalla do Atlántico  *(en inglés)''